1 avgustdan qonunchilikda qanday o‘zgarishlar bo‘ladi?

Mahalliy eksportchilarga xorijdan mahsulot olib, import qilmasdan uchinchi davlatga to‘g‘ridan to‘g‘ri sotishga ruxsat beriladi
Hukumat qaroriga asosan xorijiy xomashyo va materiallarni bojxonada rasmiylashtirish talablarini soddalashtirish maqsadida 2021 yil 1 avgustdan boshlab:
Yer uchastkalarini xususiy sektorga mulk huquqi bilan berish tartibi kuchga kiradi
Prezident farmoniga asosan 2021 yil 1 avgustdan boshlab yer uchastkalari xususiy sektorga — mulk va ijara huquqi asosida, davlat tashkilotlariga — doimiy foydalanish huquqi asosida ajratiladi.
Hokimlar va mahalliy kengashlarning yer uchastkalarini to‘g‘ridan to‘g‘ri ajratish, foydalanishga berish, kelgusida ajratish uchun zaxiralash, biriktirish, obodonlashtirish uchun berish yoki yerlarni boshqacha yo‘l bilan tasarruf qilish, sug‘oriladigan yerlarni sug‘orilmaydigan yoki boshqa yer toifasiga, sug‘orilmaydigan qishloq xo‘jaligi yerlarini boshqa yer toifasiga o‘tkazish va ular yuzasidan qaror, farmoyish yoki boshqa turdagi hujjat qabul qilish huquqi bekor qilinadi.
Shuningdek, farmonga asosan Vazirlar Mahkamasi istisno tariqasida, faqat quyidagi hollarda yer uchastkalarini to‘g‘ridan to‘g‘ri ijaraga berishga haqli bo‘ladi:
Davlat boshqaruvi organlarining xizmat avtotransport vositalari ularning rahbarlariga shaxsan biriktiriladi
Hukumat qarori bilan xizmat avtotransport vositalari:
Shuningdek, respublika davlat boshqaruvi organlarida xizmat maqsadlarida davlat xaridlari to‘g‘risidagi qonun hujjatlariga muvofiq autsorsing shartlari asosida avtobus, taksi va boshqa avtotransport vositalari xizmatlaridan foydalanish tizimi joriy etiladi.
Bundan tashqari, 2021 yil 1 avgustdan boshlab yangi tipdagi davlat raqami belgilari bilan qayta ro‘yxatdan o‘tkazilmagan xizmat avtotransport vositalarining harakatlanishi taqiqlanadi.
Hududlardagi nodavlat ta'lim tashkilotlarining binoni ijaraga olish xarajatlarining bir qismi qoplab beriladi
Prezident qaroriga asosan 2024 yil 1 yanvarga qadar nodavlat ta'lim tashkilotlari tomonidan ta'lim jarayonida foydalaniladigan bino va inshootlar ijara to‘lovi xarajatlarining 50 foizigacha miqdorda davlat budjeti mablag‘lari hisobidan qoplab beriladi. Ushbu tartib Toshkent va Samarqand shaharlarida joylashgan va ta'lim jarayonida foydalaniladigan bino va inshootlarga tatbiq qilinmaydi.
Davlat xaridlari sohasida o‘tkaziladigan tender natijalarini majburiy tarzda ochiq e'lon qilish yo‘lga qo‘yiladi
Prezident qarori bilan shaffoflik va qonuniylikni ta'minlash, korrupsiyaviy holatlarning oldini olish maqsadida davlat xaridlari sohasida o‘tkazilayotgan tender (tanlash) natijalarini majburiy tarzda ochiq e'lon qilish amaliyoti joriy etiladi.
Chiqish turizmi bo‘yicha ayrim litsenziya talablari joriy etiladi 
Hukumat qaroriga ko‘ra, chiqish turizmi yo‘nalishi bo‘yicha turoperator va turagent faoliyatini amalga oshirish uchun quyidagi litsenziya talablari joriy etiladi:
Prezident farmoniga asosan elektron hukumatni rivojlantirish doirasida jismoniy va yuridik shaxslarga barcha belgilangan davlat bojlari, yig‘imlar, jarimalar va boshqa majburiy to‘lovlarni elektron to‘lov tizimlaridan foydalangan holda onlayn rejimda to‘lash imkoniyati taqdim etiladi.
Hukumat qaroriga asosan o‘quv guruhlarini ro‘yxatga olish, haydovchilikka nomzodlardan imtihonlarni qabul qilish uchun hujjatlarni va milliy haydovchilik guvohnomasini rasmiylashtirish uchun barcha tegishli hujjatlarni YaIDXP orqali ham taqdim etish imkoniyati yaratiladi.
Homilador ayollarni kompleks kuzatish bo‘yicha yagona tizim joriy etiladi
Prezident qaroriga ko‘ra, homilador ayollarni kompleks kuzatish bo‘yicha yagona tizim joriy etilib, unda quyidagilar nazarda tutiladi:
Aholining jismoniy tayyorgarlik darajasini baholash tizimi joriy etiladi
Prezident qarori bilan Aholining jismoniy tayyorgarlik darajasini baholash tizimi joriy etiladi. Aholining barcha qatlamlari o‘rtasida jismoniy tarbiya va sportni ommalashtirish orqali jismoniy qobiliyat va harakat faolligini takomillashtirish hamda zararli odatlar va turli kasalliklarning oldini olish, shuningdek, sog‘lom turmush tarzi ko‘nikmalarini shakllantirish va jismoniy tayyorgarlik darajasini oshirish tizimning asosiy maqsadlaridan biri etib belgilangan.
Davlat sud-ekspertizasi muassasalarining foydalanilmaydigan binolari sud ekspertlik bilan shug‘ullanadigan xususiy sheriklarga ijaraga beriladi
Prezident farmoniga ko‘ra, davlat sud-ekspertizasi muassasalarining foydalanilmaydigan binolarini (korpuslarini) sud ekspertlik faoliyatini amalga oshirish sharti bilan xususiy sheriklarga ijaraga taqdim etish tizimi joriy etiladi.